Яшчэ раней у медыя пачаўся актыўны адбор магчымага пераемніка. Найбольш часта гучыць імя цяперашняга прэм’ер-міністра Шаўката Мірзіёева. Робяць стаўкі і на віцэ-прэм’ера Рустама Азімава. Цікава, што практычна ніхто не разглядае ўсур’ёз фігуру старшыні ўзбекскага сената, які па Канстытуцыі ў падобных выпадках павінен узяць на сябе функцыі часовага кіраўніка дзяржавы.